Oznámenie Komisie Európskemu parlamentu podľa článku 251 ods. 2 druhého pododseku Zmluvy o ES o spoločnej pozícii Rady k prijatiu nariadenia Európskeho parlamentu a Rady, ktorým sa stanovujú spoločné pravidlá týkajúce sa podmienok, ktoré treba dodržiavať pri výkone povolania prevádzkovateľa cestnej dopravy /* KOM/2008/0914 v konečnom znení/2 - COD 2007/0098 */





[pic] | KOMISIA EURÓPSKYCH SPOLOČENSTIEV | Brusel, 12.1.2009 KOM(2008) 914 v konečnom znení 2007/0098 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES o spoločnej pozícii Rady k prijatiu nariadenia Európskeho parlamentu a Rady, ktorým sa stanovujú spoločné pravidlá týkajúce sa podmienok, ktoré treba dodržiavať pri výkone povolania prevádzkovateľa cestnej dopravy 2007/0098 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES o spoločnej pozícii Rady k prijatiu nariadenia Európskeho parlamentu a Rady, ktorým sa stanovujú spoločné pravidlá týkajúce sa podmienok, ktoré treba dodržiavať pri výkone povolania prevádzkovateľa cestnej dopravy 1. KONTEXT Dátum predloženia návrhu Európskemu parlamentu a Rade (dokument KOM(2007) 263 v konečnom znení – 2007/0098 COD): | 23. mája 2007 | Dátum predloženia stanoviska Európskeho hospodárskeho a sociálneho výboru: | 16. januára 2008 | Dátum predloženia stanoviska Európskeho parlamentu, prvé čítanie: | 21. mája 2008 | Dátum predloženia zmeneného a doplneného návrhu: | 13. júna 2008 | Dátum prijatia spoločnej pozície: | 9.1.2009 | 2. CIEĽ NÁVRHU KOMISIE Cieľom návrhu je ustanoviť spoločné pravidlá týkajúce sa podmienok, ktoré je potrebné dodržiavať pri vykonávaní povolania prevádzkovateľa cestnej dopravy. Návrh je novým právnym predpisom, ktorým sa má nahradiť smernica 96/26/ES, s cieľom dosiahnuť lepšiu harmonizáciu a podporovať spravodlivejšiu súťaž medzi prevádzkovateľmi v rámci vnútorného trhu. 3. PRIPOMIENKY K SPOLOČNEJ POZÍCII 3.1. Všeobecné pripomienky k spoločnej pozícii Počas diskusií v Rade bola pozornosť zameraná na dva prvky. Prvým bol postup, ktorý musia dodržiavať príslušné orgány v prípade, ak dôjde k porušeniu právnych predpisov klasifikovanému ako „najzávažnejšie porušenie“ zahrnutému do novej prílohy III. Druhým prvkom bolo vytvorenie elektronického registra členskými štátmi, jeho štruktúra a obsah, ako aj časové lehoty na zabezpečenie vzájomného prepojenia a uvádzanie údajov. 3.2. Podrobné pripomienky Komisie Spoločná pozícia zahŕňa mnohé z pozmeňujúcich a doplňujúcich návrhov Európskeho parlamentu z prvého čítania (8, 9, 10, 11, 12, 13, 108, 16, 17, 18, 19, 20, 23, 24, 26, 29, 30, 32, 38, 39, 43, 45, 48, 49, 56, 61, 65, 67, 68, 69, 74, 75, 76, 77, 79, 81, 82, 83, 85, 89, 90, 91, 92, 93, 94, 97 a 98). Všetky tieto pozmeňujúce a doplňujúce návrhy boli pre Komisiu prijateľné. Ostatné pozmeňujúce a doplňujúce návrhy sú zahrnuté buď sčasti (35, 36, 44, 62, 80) alebo s odlišnými konečnými lehotami (73, 88, 100 a 101). Do spoločnej pozície sú už začlenené aj tieto ustanovenia týkajúce sa: - definície spojenia medzi dopravným manažérom a podnikom (21) a požiadavky, aby mal manažér bydlisko v EÚ (22, 25), - externého manažéra (článok 4, ods. 2): spoločná pozícia preberá myšlienku poskytnúť členským štátom možnosť zabezpečiť vozidlový park s celkovým počtom 50 vozidiel na jedného externého manažéra a zmenšiť tento údaj, ale nie možnosť nezaviesť takéto obmedzenie (109); v spoločnej pozícii sa takisto znova formuluje požiadavka nezávislosti externého manažéra (28), - postupu uplatneného následne po najzávažnejších prípadoch porušenia právnych predpisov podľa prílohy III (40, 41, 42): spoločná pozícia predpokladá podobný postup, ale nezahŕňa konečné lehoty navrhované Parlamentom v súvislosti s prijatím zoznamu prípadov porušenia, ani komitologický postup na prispôsobenie prílohy III, - možnosti členských štátov oslobodiť osoby s určitými skúsenosťami od povinnosti prejsť skúškou (52); v spoločnej pozícii sa však vyžaduje viac rokov skúseností (15 rokov, nový článok 8a), - prílohy III (pozmeňujúci a doplňujúci návrh 104) o najzávažnejších prípadoch porušenia v prispôsobenej verzii, - prístupu založeného na prispôsobení pravidelnosti konania kontrol podnikov technickému pokroku (59); v spoločnej pozícii sa však navrhuje, aby boli kontroly od roku 2015 zamerané na podniky predstavujúce zvýšené riziko; dovtedy sa kontrola musí konať každých päť rokov. Pokiaľ ide o register (článok 15, pozmeňujúce a doplňujúce návrhy 70, 71, 72, 73, 74), Parlament a Rada podporili zriadenie a vzájomné prepojenie elektronických registrov podnikov cestnej dopravy pri uplatnení postupného prístupu, ale navrhli odlišné časové harmonogramy. Možnosť zriadiť osobitný register prípadov porušenia a dopravných manažérov, ktorí sú považovaní za nekompetentných riadiť podnik, sa okrem návrhu Komisie uviedla aj v stanovisku v prvom čítaní, ako aj v spoločnej pozícii. Podľa spoločnej pozície by takíto manažéri mali byť uvedení v registri nielen počas dvoch rokov, ale až dovtedy, kým sa neobnoví ich dobrá povesť. Parlament v prvom čítaní navrhol vytvoriť v rámci registra verejnú a súkromnú časť, pričom súkromná by bola prístupná len príslušným orgánom za osobitných podmienok (orgánom s osobitnými právomocami v oblasti cestnej dopravy a úradníkom pod prísahou). Parlament ďalej navrhol, aby bol vytvorený register dopravných manažérov. Tieto návrhy neboli začlenené do spoločnej pozície. Zatiaľ čo Parlament v prvom čítaní okrem toho vyžadoval zahrnúť do registra evidenčné čísla vozidiel prevádzkovaných mimo členského štátu usadenia, v spoločnej pozícii sa uvádza, že Komisia môže v roku 2009 predložiť odporúčanie o zahrnutí evidenčných čísel vozidiel. Toto posledné ustanovenie bolo súčasťou konečného kompromisu počas rokovaní Rady. Do spoločnej pozície neboli navyše zahrnuté tieto ustanovenia, ktoré by pre Komisiu mohli byť prijateľné alebo v zásade prijateľné: - prísnejší rozsah pôsobnosti výnimky pre nekomerčnú osobnú dopravu v rámci nariadenia (pozmeňujúci a doplňujúci návrh 107), - odkaz na doklady o dôverných údajoch ako podmienka týkajúca sa požiadaviek na usadenie (31), - požiadavka prispôsobiť výmenné kurzy mien každoročne, a nie každých päť rokov (46), - požiadavka, aby boli kritériá akreditácie orgánov zodpovedných za odbornú prípravu a preskúšanie uchádzačov o povolanie dopravného manažéra vzájomné zlučiteľné (51), - možnosť členských štátov podporovať pravidelnú organizáciu odbornej prípravy pre dopravných manažérov (53), - žiadosť, aby bol za aktualizáciu a prevádzku elektronických registrov zodpovedný príslušný orgán (57), - skrátenie časových lehôt pre podnik na preukázanie toho, že disponuje účinným a stabilným sídlom (64), - návrh, aby členské štáty informovali Komisiu o osvedčeniach, ktoré uznávajú ako dôkaz odbornej spôsobilosti (86), - preformulovanie odkazu na „regulačný postup s kontrolou a skrátené časové lehoty“ (96); v spoločnej pozícii sa tento postup vypúšťa. Do spoločnej pozície neboli zahrnuté tieto ustanovenia, ktoré boli pre Komisiu neprijateľné alebo neprijateľné v navrhovanom znení: - preformulovanie požiadavky na parkovacie miesta, pričom Parlament nahrádza požiadavku dostatočného počtu parkovacích miest požiadavkou schopnosti preukázať, kde sú vozidlá zaparkované (111); Rada toto ustanovenie vypustila, - odkaz na archiváciu údajov a na ochranu údajov ako pravidiel Spoločenstva, nedodržanie ktorých by spochybnilo dobrú povesť dopravného manažéra (37), - druhá časť pozmeňujúceho a doplňujúceho návrhu 44, v ktorej sa uvádza, že zdroje kapitálu sa majú preukázať prostredníctvom osvedčenej súvahy o obchode alebo súvahy na daňové účely, - povinnosť prejsť skúškou odbornej spôsobilosti v členskom štáte bydliska (50), - povinnosť pre dopravných manažérov znova absolvovať odbornú prípravu, a to po uplynutí päťročného obdobia, počas ktorého neabsolvovali žiadne školenia (113), - odkaz na zákaz prevodu osvedčenia o odbornej spôsobilosti na právnické osoby (55), - kontrola len „v prípade pochybností“ (dokonca aj po vzájomnom prepojení registrov), či je dopravný manažér považovaný za nekompetentného riadiť dopravnú činnosť (58), - skrátenie časových lehôt pre podnik na nahradenie dopravného manažéra (63), - vypustenie možnosti odložiť na neskôr prostredníctvom regulačného postupu s kontrolou vzájomné prepojenie vnútroštátnych registrov (116), - požiadavka vypracovať štúdiu o možnom zahrnutí taxíkov do rozsahu pôsobnosti nariadenia (99), - návrh dátumu 1. júna 2009 na začatie uplatňovania nariadenia (103); v spoločnej pozícii sa predpokladá uplatňovanie nariadenia 24 mesiacov po nadobudnutí jeho účinnosti. V spoločnej pozícii sú zahrnuté tieto nové ustanovenia: - odkaz na prepravu zvierat ako pravidlo, ktoré nesmie porušiť dopravný manažér ani podnik (článok 6 ods. 1 písm. b), - možnosť členských štátov vydávať rôzne povolenia pre podniky, ktoré prevádzkujú iba vnútroštátnu dopravu (článok 10 ods. 1), - možnosť členských štátov predĺžiť časovú lehotu na preskúmanie žiadosti o povolenie (článok 10 ods. 3), - možnosť členských štátov skrátiť lehotu, v rámci ktorej je podnik povinný informovať o zmenách týkajúcich sa údajov použitých v žiadosti o povolenie (článok 10 ods. 5), - zmena formulácie toho, čo musí podnik preukázať v prípade, ak už neplní požiadavku týkajúcu sa finančného postavenia (článok 12 ods. 1 písm. c), - podrobnejší opis pravidiel o elektronických registroch, ktoré má prijať Komisia v súlade s komitologickým postupom (článok 15 ods. 5), - zjednodušenie správy, ktorú členské štáty musia predkladať v súvislosti s vykonávaním povolania (článok 26). 4. ZÁVER Rada prijala svoju spoločnú pozíciu kvalifikovanou väčšinou. Komisia je toho názoru, že spoločná pozícia odráža hlavné prvky jej návrhu, a preto ju môže podporiť.